《西斋秋感二十首》
元代·方回

我家清溪上，门临紫阳山。
有一不死人，垂云遨其间。
□□所著书，只字不可删。
上方造化枢，下述性命关。
一读□□病，再读开心颜。
读之三十年，骑鹄超尘寰。
苍生苦无福，朽竹秋苔斑。
浪求西王母，八骏空回环。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。